
Text rozhodnutia
Súd: Krajský súd Bratislava Spisová značka: 5S/312/2012 Identifikačné číslo súdneho spisu: 1012201748 Dátum vydania rozhodnutia: 10. 07. 2013 Meno a priezvisko sudcu, VSÚ: Mgr. Helena Marcinkechová ECLI: ECLI:SK:KSBA:2013:1012201748.1 Uznesenie Krajský súd v Bratislave v právnej veci žalobcu: Ministerstvo kultúry Slovenskej republiky, Nám. SNP č. 33, 813 31 Bratislava, proti žalovanému: Úrad pre verejné obstarávanie, Dunajská 68, P.O.Box 58, 820 04 Bratislava, o preskúmanie zákonnosti rozhodnutia žalovaného č. 443-6000/2011-ON/156-N zo dňa 11.9.2012, takto r o z h o d o l : Krajský súd v Bratislave p r i b e r á do konania účastníka správneho konania, navrhovateľa námietok, JUDr. K. R., G. R. 8, XXX XX R., zastúpený: Mgr. Zuzanou Uhercovou, Grösslingová 4, 811 09 Bratislava 1. o d ô v o d n e n i e : Žalobou doručenou tunajšiemu súdu dňa 21.9.2012 sa žalobca domáhal preskúmania rozhodnutia žalovaného č. 443-6000/2011-ON/156-N zo dňa 11.9.2012, ktorým žalovaný nariadil zrušiť nadlimitnú zákazku realizovanú postupom zadávania podprahovej zákazky na predmet zákazky „Poskytovanie právnych služieb v konaní pred súdom“, vyhlásenej verejným obstarávateľom Ministerstvo kultúry Slovenskej republiky. Podľa § 250 ods. 1 O.s.p. účastníkmi konania sú žalobca a žalovaný. Súd aj bez návrhu uznesením priberie do konania účastníka správneho konania, ktorého práva a povinnosti by mohli byť zrušením správneho rozhodnutia dotknuté. Keďže zrušením napadnutého rozhodnutia by mohli byť dotknuté práva a povinnosti C.. K., G. R. 8, XXX XX R., ktorý by zrušením napadnutého rozhodnutia bol v pozícií uchádzača vylúčeného z prebiehajúceho verejného obstarávania, pribral tunajší súd účastníka správneho konania, navrhovateľa námietok, C.. K. R. do konania. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajský súd v Bratislave dvojmo. Ak bude proti tomuto rozhodnutiu v odvolacej lehote podané odvolanie, uznesenie sa podaním odvolania zrušuje a opätovne rozhodne sudca (§202 ods. 3 písm. d) O.s.p. v spojení s § 374 ods. 4)

